**PRIJAVA ZA RADIONICE**

**Radionice će biti održane DRUGOG dana savetovanja, u četvrtak 5.decembra, u salama hotela „Zepter“ u Vrnjačkoj Banji u dva kruga (prvi krug od 10:40 – 12:40 a drugi krug od 14:00 – 16:00)**

**Jedan učesnik može se prijaviti za DVE radionice koje izabere (jednoj bi prisustvovao u terminu od 10:40 – 12:40 a drugoj u terminu od 14:00 – 16:00)**

**Organizator će nastojati da izađe u susret svim dostavljenim prijavama. Ipak, imajući u vidu ograničen broj mesta po pojedinoj radionici, organizator zadržava pravo da prijave prihvata po redosledu dobijanja istih. Ukoliko neke od radionica budu popunjene, organizator će ponuditi učešće u alternativnim radionicama.**

|  |  |
| --- | --- |
| **IME I PREZIME** |  |
| **USTANOVA** |  |
| **FUNKCIJA** |  |
| **EMAIL** |  |
| **TELEFON** |  |
| **Prijavljujem se za radionice (navesti redni broj)** |  |

**INFORMACIJE O RADIONICAMA:**

**RADIONICA 1 ŠTA NAS MUČI U SISTEMU I KAKO TO PREVAZIĆI: KLJUČNIH 5 IZAZOVA IZ UGLA ZDRAVSTVENIH USTANOVA**

MODERATOR: Tatjana Prenđa-Trupec, međunarodni konsultant u zdravstvu

*Učesnici radionice imaće priliku da, u grupama, definišu izazove koji opterećuju zdravstveni sistem Srbije, ali iz ugla zdravstvenih ustanova, a zatim pokušati zajedno da pronađu načine kako da ih reše.  Kroz ovu vežbu, sami učesnici dobijaju mogućnost da iskažu ono što ih muči na način da se to čuje, a rešenja do kojih će doći mogu biti vredna i korisna donosiocima odluka, pogotovo u vreme uvođenja promena i sprovođenja reformi. Prezentacija rezultata biće sprovedena uz zajedničku diskusiju*

**RADIONICA 2 KAKO PRIDOBITI, RAZVITI I ZADRŽATI KVALITETNE LJUDSKE RESURSE**

MODERATOR: Saša Rikanović, zamenik vođe projekta

*Mnoga istraživanja kažu da je pored nagrađivanja jednako važna i osoba koja vodi zdravstvenu ustanovu, odnosno njegov stil vođenja i način rukovođenja ljudima. Da li je posao zanimljiv, kakva je organizaciona klima, ukratko - da li ljudi vole da dolaze na posao? Važnost stručnog usavršavanja, zapošljavanja, razvoj i zadržavanje kvalitetnih osoba unutar organizacije – samo su neka od pitanja kojima ćemo se baviti. Aktivnim učestvovanjem i otvorenim pristupom na radionici, zajednički ćemo doći do nekih odgovora koji su važni za svakog zaposlenog, ali i za ceo njegov tim*

**RADIONICA 3 INTEGRISANA ZDRAVSTVENA ZAŠTITA U JEDNOM OKRUGU, U 3 KORAKA**

MODERATOR: Siniša Varga, vođa projekta

*Liste čekanja, preopterećenost administracije, finansijsko opterećenje za pacijente i porodice - upravo tako se može okarakterisati zdravstveni sistem u mnogim zemljama u prošlom veku. Sigurno ćete se složiti da bi takav pristup trebalo i ostaviti prošlom veku, jer svetski trendovi zdravstvenih reformi zagovaraju nešto sasvim drugo – a to je integrisana nega kao odgovor na fragmentisano pružanje zdravstvenih i socijalnih usluga. Integracija kao sredstvo za bolju uslugu, kvalitet, efikasnost - sve ono što vodi do zadovoljnijeg korisnika treba da bude potpomognuta stabilnim informacionim sistemom. A kako to postići, šta je sve potrebno i koji su koraci ključni za optimalne rezultate - otkrićemo zajedno na radionici razmenom vašeg bogatog iskustva i aktivnom raspravom*

**RADIONICA 4 ZDRAVSTVENA USTANOVA BEZ DUGOVA - OD MITA DO STVARNOSTI**

MODERATORI: Davor Katavić, stručnjak za finansije; Nevenka Kovač, stručnjak za menadžment, Branko Drčelić, finansijski savetnik u NALED-u

*Većina zdravstvenih ustanova kontinuirano posluje s finansijskim gubicima i nisu u mogućnosti da ispunjavaju finansijske obaveze u zakonom utvrđenim rokovima. To predstavlja rizik za količinu i kvalitet usluga koje pružaju, a takođe predstavlja i značajan generator nelikvidnosti. Kako je do toga došlo i da li se glavni uzroci nalaze unutar ili izvan ustanova? Šta bi trebalo uraditi da bi se postigla finansijska stabilnosti, povećao kvalitet i efikasnost u pružanju javnih usluga? Koje su to mere reorganizacije i racionalizacije s ciljem zaustavljanja stvaranja novih gubitaka? Da li je to uopšte moguće ostvariti u postojećim okolnostima zdravstvenog sistema? Pronađimo zajedno odgovor na pitanje kako da zdravstvena ustanova bez dugova od mita* *postane stvarnost.*